Nurofen este contraindicat în caz de hipersensibilitate la oricare dintre excipienți, la pacienții cu ulcer peptic recurent activ sau în antecedente, hemoragie gastro-intestinală, cu insuficiență hepatică severă, insuficiență renală severă, boală coronariană sau insuficiență cardiacă severă, afecțiuni ale tractului respirator (exemplu astm bronșic).Acest medicament nu trebuie utilizat de pacienții cu alergie la ibuprofen, acid acetilsalicilic (aspirină) sau la alte medicamente antiinflamatoare. În cazul în care dezvoltați o reacție alergică, întrerupeți administrarea și consultați imediat medicul.
Nurofen nu se utilizează în sarcină!
În afară de contraindicații, există și o serie de precauții și atenționări legate de utilizarea preparatelor Nurofen. De aceea, înainte să folosiți Nurofen, adresaţi-vă medicului dumneavoastră sau farmacistului.
Cu excepția recomandării medicului, preparatele cu Nurofen nu trebuie administrate mai mult de 3 zile consecutiv. A nu se depăși doza recomandată, deoarece utilizarea în exces poate fi dăunătoare.